สนามกีฬากองทัพอากาศ (ธูปะเตมีย์)

สนามกีฬากองทัพอากาศ (ธูปะเตมีย์) เป็นสนามกีฬาอเนกประสงค์ ตั้งอยู่ที่ถนนพหลโยธิน ตำบลคูคต อำเภอลำลูกกา จังหวัดปทุมธานี ปัจจุบันเป็นสนามทีมเหย้าของสโมสรฟุตบอลทหารอากาศ ในการแข่งขันไทยลีก 3 ในอดีตเคยถูกใช้เป็นสนามทีมเหย้าในการแข่งขันฟุตบอลของสโมสรฟุตบอลแอร์ฟอร์ซ ยูไนเต็ด มีความจุประมาณ 25,000 ที่นั่ง รับผิดชอบควบคุมโดย กองการกีฬา กรมสวัสดิการทหารอากาศ กองบัญชาการกองทัพอากาศ กองบัญชาการกองทัพไทย กระทรวงกลาโหม ทิศเหนือติดกับกรมทหารต่อสู้อากาศยานรักษาพระองค์ ทิศตะวันออกติดกับสนามกอล์ฟกองทัพอากาศ (ธูปะเตมีย์) ทิศใต้ติดกับถนนลำลูกกา ฝั่งตรงข้ามเป็นแยกลำลูกกาและเส้นแบ่งเขตกรุงเทพมหานครกับจังหวัดปทุมธานี ทิศตะวันตกติดกับถนนพหลโยธินก่อนถึงทางแยกต่างระดับตัดกับถนนวิภาวดีรังสิต ฝั่งตรงข้ามเป็นอนุสรณ์สถานแห่งชาติ สามารถเข้าสนามกีฬาได้ทั้งทางถนนพหลโยธินและถนนลำลูกกา ภายในบริเวณสนามกีฬาธูปะเตมีย์ ทางทิศตะวันตกมีสระว่ายน้ำกองทัพอากาศ (โรจนนิล) ทางทิศใต้มีสนามเปตองและพื้นที่ว่าง และทางทิศตะวันออกเฉียงใต้มีหอพักนักกีฬา อ้างอิง แหล่งข้อมูลอื่น แผนที่และภาพถ่ายทางอากาศของ สนามกีฬากองทัพอากาศ (ธูปะเตมีย์) ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์